***A te vendéglátóhelyed mit tehet az ételpazarlás ellen? - Teremts extra bevételt és szerezz új vásárlókat, miközben a környezetet is véded***

*Ha az ételpazarlást egy országnak tekintenénk, akkor az üvegházhatású gázok szempontjából a harmadik legnagyobb kibocsátású lenne a Földön. Az ételpazarlás nemcsak a vállalkozásoknak okoz veszteséget, hanem a környezetünkre is hatással van. A Munch egyszerű megoldást kínál ennek a komplex problémának a mérséklésére.*

**Mi is az a Munch?**

A Munch-ot 2020-ban 4 fiatal hozta létre, akik a modern technológia eszközét felhasználva harcolnak az ételpazarlás ellen. A Munch egy platform, amin keresztül pékségek, éttermek, cukrászdák, kiskereskedelmi egységek és szállodák kedvezményesen értékesítik az aznap el nem adott, de jó minőségű ételeiket. Célja az ételpazarlás visszaszorítása által a fenntartható, felelős vendéglátás és a társadalmi felelősségvállalás népszerűsítése. A vállalkozás elnyerte az *“Év Fenntartható Vállalkozása díjat”*, valamint az OMÉK-on, Magyarország legnagyobb élelmiszeripari kiállításán, az *“Élelmiszerpazarlás megelőzéséért Díjat”* is. A cégbe 2022 novemberében beolvadt a cseh alapítású Nesnězeno applikáció, így a két alkalmazás segítségével már több, mint 1 millió app letöltő menthet ételt Magyarországon, Csehországban és Szlovákiában.

A Munch-csal nemcsak jó áron lehet enni, hanem könnyedén tehetünk az ételpazarlás ellen is. A platformon keresztül már közel 2200 vendéglátóhely kínálja kedvezményesen a csomagjait, melyek között olyan nagy láncokat is találunk, mint a SPAR, a PENNY és a Starbucks, de a kisebb, akár családi kézben levő vállalkozások is nagy szeretettel használják a Munch-ot.

A Munch alapelve, hogy kizárólag friss és fogyasztható étel kerülhet bele a csomagba, illetve az étteremnek kedvezményes áron kell kínálnia a csomagokat.

Egy különleges eleme a munchoknak, hogy a vásárlók nem tudják előre mi is lesz pontosan a csomagban, hiszen egy vendéglátóhely nem tudja előre megmondani, hogy aznap éppen mi fog megmaradni. A meglepetés, ami a muncholással jár, még izgalmasabbá teszi a rendelést, illetve egyszerűbbé teszi a platform használatát a partnerek számára is.

**Hogyan működik?**

Már a Munch megszületésekor az volt a cél, hogy a lehető legkönnyebben be lehessen építeni a partnerek mindennapi működésébe. Erre pedig a legjobb eszköz a partnerek számára kialakított applikáció, ami lehetővé teszi, hogy pár kattintás elég legyen a csomagok kezeléséhez.

Amint felkerültek a munchok, a vásárlók le tudják foglalni őket online, és miután bankkártyával kifizették, a megadott átvételi idősávban személyesen tudják az üzletben átvenni a csomagot. Így mindenki jól jár: az üzletek extra bevételre tesznek szert, a vásárlók kedvezményesen tudnak jókat enni, a környezetről pedig jelentős mennyiségű terhet veszünk le közösen.

A Munch egyik fontos eleme a közösség. Miután a vásárlók átvették a munchaikat a Facebook-csoportjainkban, amelyekben összesen már több, mint 65.000-en vannak, posztolják ki a tapasztalataikat a mi moderációnk mellett. Így azonkívül, hogy egy igazi közösség jön létre, egy extra felületet biztosít a partnereknek az új vásárlók elérésére. Ezenkívül pedig a tapasztalataink alapján 4 munchos vásárlóból 3 vásárol teljes áron is, amikor átveszi a csomagot.

**Miért éri meg csatlakozni?**

Az ingyenes csatlakozás után a vendéglátóhelyeknek a Munch extra bevételszerzési lehetőséget, új törzsvásárlókat és egy jelentős kommunikációs csatornát jelenthet.

Arra is van példa, hogy egy közepes méretű vállalkozás azzal, hogy a megmaradt, jó minőségű ételeket nem kidobja, hanem a Munch-on keresztül értékesíti, akár egy kolléga bérét is meg tudja takarítani havonta, ami ebben a folyamatosan változó, gazdaságilag instabil környezetben kulcsfontosságú lehet.

Az extra bevételen kívül a Munch jó lehetőség lehet arra, hogy a vendéglátóhely új vásárlókat szólítson meg, akik a platform használatának köszönhetően sokszor a Munch-on kívül, eredeti áron is visszatérnek és egy új törzsvásárlói szegmenst alakítanak ki.

A Munch-nak köszönhetően a vendéglátóhely jelentős kommunikációs előnyt élvezhet, hiszen azonkívül, hogy a honlapon és az applikációban is megjelenik, több tízezer embert érhet el az online közösségben.

Ha felkeltette az érdeklődését az ételmentési lehetőség, akkor látogasson el a <https://munch.hu/partnership/> oldalra, ahol további információkat találhat a gyors, egyszerű és kockázatmentes csatlakozásról, vagy írjon a partners@munch.hu e-mail címre.